Tiszavasvári Város Önkormányzata

Képviselő-testületének

184/2026. (VI.25.) Kt. számú 

határozata

A Tiszavasvári Sportpálya Tiszavasvári Sportegyesület által történő 
felújításához való hozzájárulásról
Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. A Képviselő-testület hozzájárul ahhoz, hogy a tiszavasvári 2438 helyrajzi számú, a valóságban Tiszavasvári, Fehértói u. 2/B. szám alatti „kivett sporttelep” megnevezésű, Tiszavasvári Város Önkormányzata 1/1 arányú tulajdonát képező ingatlanon a Tiszavasvári Sportegyesület (továbbiakban: Sportszervezet) – a TAO törvényben meghatározottak szerint – 14.000.000,- Ft értékben fejlesztést hajtson végre az alábbiak szerint:
· öltöző felújítása (festés, burkolat csere, vizesblokk felújítása, 6 db hűtő-fűtő klíma beszerzése),

· labdafogó háló beszerzése tartószerkezettel,

· 12 férőhelyes, alumínium vázszerkezetű kispadok beszerzése (centerpályára).

2.1. Az 1. pontban lévő ingatlanon megvalósuló felújítás eredményeként létrejövő növekmény/vagyongyarapodás ingyenesen az önkormányzat tulajdonába kerül, a pályázati feltételekhez való megfelelés szerinti legkorábbi időpontban, de legkésőbb a pályázati fenntartási időszak végén.
2.2 Felhatalmazza a polgármestert, hogy egyeztessen és tegyen javaslatot a Sportszervezetnek az elszámolás kérdésében, hogy az idegen vagyonként aktivált értéknövekmény meghatározott időponttól – legkésőbb azonban a Sportszervezet ingatlan használatának megszűnésével – átadásra kerüljön a tulajdonos Önkormányzat részére, többlet kötelezettségvállalás nélkül.
3. Mivel a Sportszervezet támogatási igényét az 1. pontban lévő ingatlan használati igénnyel kívánja alátámasztani, az Önkormányzat a használati jogot a Sportszervezet általi megvalósítás esetén külön megállapodás keretében biztosítja.

Amennyiben a pályázat illetve a vonatkozó kormányrendeletben foglaltak szerint nem kötelező a kizárólagos és ingyenes használati jog biztosítása, úgy a nem kizárólagos, egyeztetett időpontban és óraszámban történő ingyenes használatot támogatja.
4. Felkéri Tiszavasvári Sportegyesület elnökét, hogy a pályázat elbírálását követően a döntésről tájékoztassa az önkormányzatot.
5. Felhatalmazza polgármestert arra, hogy a TAO tv. szerinti támogatáshoz – a benyújtó szervezet részére akár hiánypótlás keretében előírt - szükséges nyilatkozatokat, hozzájárulásokat, egyéb dokumentumokat készítse el, azokat aláírja, vagy azok elkészítésében szükség szerint együttműködik.

